Diari Oficial de la Generalitat Valenciana


Sumari del DOGV 879, del 29-07-1988 (1988/811768)

RESOLUCIÓ d'1 de juny de 1988, de la Direcció General de Centres i Promoció Educativa, per la qual es convoquen ajudes per al funcionament dels Instituts de Batxillerat i Formació Professional per al curs 1988/1989.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   879

Data del DOGV
:   29-07-1988

Secció del DOGV
:   ALTRES DISPOSICIONS

Número del document
:   1988/811768


Data del document
:   01-06-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució d'1 de juny de 1988, de la Direcció General de Centres i Promoció Educativa, per la qual es convoquen ajudes per al funcionament dels Instituts de Batxillerat i Formació Professional per al curs 1988/89.  
Durant els cursos anteriors, els Instituts s'han dirigit de forma continuada, tant als Serveis Territorials com als Centrals d'aquesta Conselleria, en sol·licitud d'ajudes per a la realització d'activitats culturals de diferents tipus en Centres d'Ensenyaments com a reforç de les activitats acadèmiques realitzades en període lectiu, o ajudes per al desplegament d'activitats derivades de la implantació d'assignatures, fins ara inexistents, com les noves EATPs autoritzades o Especialitats noves o Experimentals de Formació Professional.  
La disponibilitat de crèdit en el present exercici i l'experiència de la primera convocatòria que va tenir lloc en 1987 i obtingué excel·lents resultats, avalen la necessitat d'autoritzar aquest Programa d'ajudes.  
Per tot això, aquesta Direcció General ha resolt:  
Primer, Convocar la creació d'ajudes a les Despeses de Funcionament dels Centres, originades per la realització d'activitats tipificades de la següent forma i en la quantitat que a continuació s'estipula:  
A. Ajudes per la confecció de Revistes Escolars.  
50 Ajudes de 100.000 PTA 5 Ajudes de 250.000 PTA  
B. Ajudes per a la realització d'Activitats Culturals: Actes, Jornades, Activitats de tipus Interdisciplinar, Exposicions, Publicacions que deriven d'activitats d'aquesta naturalesa.  
23 Ajudes de 250.000 PTA  
C. Ajudes:  
Per a la catalogació de biblioteques, Fons Documentals d'interés Històrico-Educatiu o despeses ocasionades per la posada al punt de Museus Científics o Pedagògics dels Instituts.  
5 Ajudes de 500.000 PTA  
D. Ajudes per a la realització d'Activitats Extraescolars:  
Viatges, Visites, Activitats Esportives, etc.  
10 Ajudes de 300.000 PTA  
E. Ajudes per a l'increment de Despeses de Funcionament:  
Originades per la implantació de noves EATPs o Projectes Singulars de Centres de Formació Professional, seleccionats amb activitats innovadores.  
30 Ajudes de 250.000 PTA.  
Segon. Totes les peticions hauran d'anar amb un Projecte raonat i un Pressupost de l'activitat.  
En el cas de les ajudes de tipus A, s'adjuntarà algun exemplar ja editat i caldrà especificar-hi si s'opta per l'ajuda de 100.000 ó de 500.000 PTA.  
Tercer. Les ajudes les sol·licitarà el Director del Centre, amb indicació de l'entitat o les entitats del Centre que promouen l'activitat: Seminaris, Departaments, Arees, Divisions, Claustres de Professors, Consell Escolar o Junta Directiva.  
Una vegada realitzada, el Centre presentarà, abans del 30 de juny de 1989, una Memòria de l'activitat subvencionada davant la Direcció General de Centres i Promoció Educativa.  
Quart. Les Ajudes les concedirà una Comissió, que la compondran:  
- El Director General de Centres i Promoció Educativa, o persona en qui delegue, que presidirà la Comissió.  
- Tres Directors d'Instituts, designats per cada un dels Directors Territorials de Cultura i Educació.  
- El Cap del Servei d'Ordenació Acadèmica, de la Direcció General d'Ordenació i Innovació Educativa.  
- Un funcionari de la Direcció General de Centres i Promoció Educativa, que farà de Secretari, amb veu i sense vot.  
Vista l'experiència de l'anterior convocatòria, la Comissió, d'acord amb les sol·licituds rebudes, estarà capacitada per a resoldre la concessió d'ajudes si queden desertes algunes de les ajudes incloses en els apartats A i B de la Convocatòria, i s'acumularan entre si aquests apartats.  
Cinqué. La quantitat de l'ajuda la rebrà el Centre en el trimestre següent a la decisió definitiva de la Convocatòria i es justificarà pel procediment habitual.  
Sisé. Les sol·licituds dirigides a la Direcció General de Centres i Promoció Educativa, podran presentar-se abans del dia 25 d'octubre de 1988 en el Registre Central de la Conselleria de Cultura, Educació i Ciència, en els Serveis Territorials de Cultura i Educació, o per qualsevol mitjà establert en l'Article 66 de la Llei de Procediment Administratiu.  
València, 1 de juny de 1988. - El Director General de Centres i Promoció Educativa: Baltasar Vives i Moncho.